Izziņa par atzinumos sniegtajiem iebildumiem par Ministru kabineta noteikumu projektu

|  |
| --- |
| **Grozījumi Ministru kabineta 2017.gada 7.februāra noteikumos Nr.78 “Dabasgāzes tirdzniecības un lietošanas noteikumi”** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | **Noteikumu 2.29. apakšpunkts (spēkā esošajā redakcijā):**  2.29. sadales sistēmas pakalpojums – dabasgāzes transportēšana sadales sistēmā; | **AS “Latvijas Gāze”**  Jāprecizē Ministru kabineta 2017.gada 7.februāra noteikumu Nr.78 “Dabasgāzes tirdzniecības un lietošanas noteikumi” (Noteikumi) 2.29.punkts, izsakot to šādā redakcijā:  “2.29. sadales sistēmas pakalpojums – dabasgāzes transportēšana sadales sistēmā, tajā skaitā sadales sistēmas jaudas zturēšana un attīstīšana;”  **AS “Gaso”**  Noteikumu 2.29. apakšpunkts jāizsaka šādā redakcijā  “2.29. sadales sistēmas pakalpojums – dabasgāzes transportēšana sadales sistēmā, tajā skaitā sadales sistēmas jaudas uzturēšana un attīstīšana;”  Terminiem “dabasgāzes transportēšana” un “sadales sistēmas jaudas uzturēšana un attīstīšana” ir atšķirīgs saturs un nozīmē, kas neatspoguļo sadales sistēmas pakalpojuma patieso saturu. | **Nav ņemts vērā**  2.29.apakšpunktā noteiktās definīcijas precizēšana nav nepieciešama.  Spēkā esošā sadales sistēmas pakalpojuma definīcijai nosaka, ka šis pakalpojums sevī ietver dabasgāzes transportēšanu sadales sistēmā. Tādējādi šis pakalpojums pēc būtības aptver arī visas tās darbības, kas nepieciešamas, lai nodrošinātu dabasgāzes transportēšanu, tajā skaitā, arī jaudu uzturēšanu un attīstīšanu. Minēto apstiprina arī Sabiedrisko pakalpojumu regulēšanas komisijas (Regulators) 2017. gada 16. marta lēmums Nr.1/8 “Dabasgāzes sadales sistēmas pakalpojuma tarifu aprēķināšanas metodika”, kas detalizēti nosaka to pakalpojumu tvērumu, par kuru lietotājiem tiem piemērots sadales sistēmas tarifs. | **AS “Latvijas Gāze”**  Nav juridisku argumentu, kādēļ Noteikumos jāsaglabā faktiskajam saturam neatbilstošu sadales sistēmas pakalpojumu definīcija, ja piedāvātā definīcija skaidri nosaka sadales sistēmas pakalpojumu tvērumu un jau šobrīd tiek lietota ar Regulatora apstiprinātajos saistošajos dokumentos.  **AS “Gaso”**  Jāprecizē definīcija atbilstoši Direktīvas Nr.2009/73/EK par kopīgiem noteikumiem attiecībā uz dabasgāzes iekšējo tirgu un par Direktīvas 2003/55EK atcelšanu 25.panta pirmajā daļā noteiktajai sadales sistēmas operatora atbildībai. | 2.29. sadales sistēmas pakalpojums – dabasgāzes transportēšana sadales sistēmā; |
|  |
| 2. | **Noteikumu 4.punkts:**  4. Lietotājs var palielināt vai samazināt atļauto maksimālo slodzi gazificētajā objektā pēc tam, kad sadales sistēmas operators ir veicis nepieciešamās izmaiņas dabasgāzes pieslēguma līgumā un dabasgāzes tirgotājs dabasgāzes tirdzniecības līgumā ir izdarījis attiecīgus grozījumus. | **AS “Latvijas Gāze”**  Noteikumu 4.punktā jāsvītro vārdi “Un dabasgāzes tirgotājs dabasgāzes tirdzniecības līgumā ir izdarījis attiecīgus grozījumus” kā arī svītro 26.3.apakšpunktu, ņemot vērā, ka maksimālās atļautās slodzes noteikšana un maiņa ir tikai starp sadales sistēmas operatoru un lietotāju risināms jautājums, kura noteikšana tirgotājs netiek iesaistīts.  **AS “Gaso”**  Atļautā maksimālā slodze gazificētajā objektā ir sadales sistēmas operatora un gazificētā īpašnieka (dabasgāzes pieslēguma izbūvēšanas iniciatora) civiltiesisko attiecību rezultātā noteiktais rādītājs (lielums). Ar dabasgāzes tirdzniecības līgumu šis rādītājs (lielums) netiek ietekmēts. Ievērojot minēto, atļautās maksimālās slodzes izmaiņu gadījumā, dabasgāzes tirdzniecības līguma grozīšana dabasgāzes lietotājam rada nevajadzīgu administratīvo slogu. Ņemot vērā, ka atļauto maksimālo slodzi gazificētā objekta īpašnieks nepieciešamības gadījumā bez maksas var noskaidro pie sadales sistēmas operatora, AS “Gaso” atkārtoti aicina Noteikumu 4.punkā atteikties no obligātās prasības veikt attiecīgus grozījumus tirdzniecības līgumā, kā arī svītrot Noteikumu 26.3. apakšpunktu, kas uzliek par pienākumu dabasgāzes tirdzniecības līgumā iekļaut informāciju par atļauto maksimālo slodzi.  **LDDK**  Tirgotājam tā pienākuma izpildei maksimālās slodzes norādīšana tirdzniecības līgumā nav nepieciešama, savukārt lietotājs maksimālo atļauto slodzi var uzzināt no sadales sistēmas operatora. Tikai pats lietotājs var ierosināt maksimālās atļautās slodzes maiņu vai uz laiku pieteikt zemāku slodzi par maksimāli atļauto, nemainot maksimālo atļauto slodzi. Tādējādi nevar pastāvēt situācija, ka lietotājam nebūtu informācijas vai viņš nevarētu ātri un vienkārši iegūt informāciju par atļautās maksimālās slodzes lielumu no sadales sistēmas operatora. Izslēdzot no Noteikumiem prasības tirdzniecības līgumā veikt grozījumus maksimālās atļautās slodzes maiņas gadījumā, tiktu mazināts administratīvais slogs abām dabasgāzes tirdzniecības līguma pusēm – lietotājam un tirgotājam, vienlaikus neietekmējot lietotāju tiesiskās intereses attiecībā uz dabasgāzes tirdzniecības un sistēmas pakalpojumu nodrošināšanu. | **Nav ņemts vērā**  Atbalstāms priekšlikums ļaut lietotājam samazināt atļauto maksimālo slodzi, taču attiecīgās izmaiņas ir jāiekļauj tirdzniecības līgumā, ņemot vērā, ka lietotāji maksā par sadales sistēmas pakalpojumiem pēc to maksimālās atļautās slodzes. Pats sadales sistēmas operators publiski ir norādījis, ka maksimālā atļautā slodze kā diferencējošs elements palīdz veicināt efektīvāku sadales sistēmas izmantošanu un lai lietotājam neradītu papildu sarežģījumus, noskaidrot šo lielumu, vēršoties pie sadales sistēmas operatora, Maksimālā atļautā slodze joprojām jāatspoguļo tirdzniecības līgumā. Ir svarīgi, ka šāda informācija lietotājam ir pieejama un zināma, jo šis ir viens no parametriem, kas nosaka piemēroto sadales sistēmas pakalpojuma tarifa fiksēto daļu gala rēķinā. | **AS “Latvijas Gāze”**  Tirgotājam tā pienākuma izpildei maksimālās slodzes norādīšana tirdzniecības līgumā nav nepieciešama, savukārt lietotājs maksimālo atļauto slodzi var uzzināt no sadales sistēmas operatora. Tikai pats lietotājs var ierosināt maksimālās atļautās slodzes maiņu vai uz laiku pieteikt zemāku slodzi par maksimāli atļauto, nemainot maksimālo atļauto slodzi. Tādējādi nevar pastāvēt situācija, ka lietotājam nebūtu informācijas vai viņš nevarētu ātri un vienkārši iegūt informāciju par atļautās maksimālās slodzes lielumu no sadales sistēmas operatora. Izslēdzot no Noteikumiem prasības tirdzniecības līgumā veikt grozījumus maksimālās atļautās slodzes maiņas gadījumā, tiktu mazināts administratīvais slogs abām dabasgāzes tirdzniecības līguma pusēm – lietotājam un tirgotājam, vienlaikus neietekmējot lietotāju tiesiskās intereses attiecībā uz dabasgāzes tirdzniecības un sistēmas pakalpojumu nodrošināšanu.  **AS “Gaso”**  Šādos gadījumos dabasgāzes tirdzniecības (piegādes) līgums saturēs maldinošu informāciju par atļauto maksimālo slodzi gazificētajā objektā. Īpaši negatīvas sekas šāda situācijas var radīt gazificētā objekta turētāja maiņas gadījumā. Ņemot vērā, ka atļauto maksimālo slodzi gazificētā objekta īpašnieks un tirgotājs nepieciešamības gadījumā bez maksas var noskaidrot pie sadales sistēmas operatora, AS “Gaso” atkārtoti aicina Noteikumu 4.punktā atteikties no obligātās prasības veikt attiecīgus grozījumus dabasgāzes tirdzniecības līgumā, kā arī svītrot Noteikumu 26.3. apakšpunktu, kas uzliek par pienākumu dabasgāzes tirdzniecības līgumā iekļaut informāciju par atļauto maksimālo slodzi. | 4. Lietotājs var palielināt vai samazināt atļauto maksimālo slodzi gazificētajā objektā pēc tam, kad sadales sistēmas operators ir veicis nepieciešamās izmaiņas dabasgāzes pieslēguma līgumā un dabasgāzes tirgotājs dabasgāzes tirdzniecības līgumā ir izdarījis attiecīgus grozījumus. |
| 3. | **Noteikumu 4.1 un 4.2 punkts:**  4.1 Lietotājam, kura gazificētais objekts aprīkots ar ikdienas uzskaites vietu, ir tiesības pieteikt sadales sistēmas operatoram zemāku slodzi par lietotāja gazificētajam objektam noteikto atļauto maksimālo slodzi (turpmāk – pieteiktā slodze), ja tiek ievēroti šādi nosacījumi:  4.11. Lietotāja gazificētā objekta komercuzskaites mēraparāts aprīkots ar sistēmu komercuzskaites mēraparāta operatīvo datu automatizētai attālinātai nolasīšanai (telemetrija);  4.1 2. Lietotāja gazificētā objekta atļautā maksimālā slodze ir lielāka par 65 m3/h;  4.13. pieteiktā slodze nav mazāka par 50% no gazificētajam objektam atļautās maksimālās slodzes un nav mazāka par 66 m3/h.  4.2 Pieteikumu zemākas atļautās slodzes izmantošanai lietotājs sadales sistēmas operatoram var iesniegt vienu reizi gadā līdz mēneša desmitajam datumam un pieteiktā slodze tiek piemērota ar nākamā mēneša pirmajam datumu līdz brīdim, kad lietotājs pieprasa atjaunot atļauto maksimālo slodzi. | **AS “Gaso”**  Zemākas slodzes pieteikšanas ieviešana ir AS “Gaso” iniciatīva, lai pasargātu lietotāju no papildus finansiāliem izdevumiem (piemēram, maksājumi par esošo, bet neizmantoto atļauto maksimālo slodzi, resursu patēriņš atļautās maksimālās slodzes faktiskai samazināšanai). Tai pašā laikā, lai lietotāji šo pretimnākšanu neizmantotu ļaunprātīgi, ir nepieciešams detalizēti atrunāt kas un kādos gadījumos, kā arī cik bieži var izmantot šo iespēju. Noteikumu 4.1 punkts ir jāpapildina ar papildnosacījumu, ka zemākas slodzes pieteikšana notiek sadales sistēmas operatora noteiktajā kārtībā, izsakot Noteikumu 4.1 punktu šādā redakcijā:  “4.1 Lietotājs, kura objekts ir aprīkots ar ikdienas uzskaites vietu, kurā ierīkota telemetrijas sistēma komercuzskaites mēraparātu operatīvo datu automatizētai attālinātai nolasīšanai, sadales sistēmas operatora noteiktajā kārtībā var pieteikt zemāku slodzi par lietotājam noteikto atļauto maksimālo slodzi gazificētajā objektā.” | **Nav ņemts vērā**  Ņemot vērā 2019.gada 22.janvāra saskaņošanas sanāksmē un rakstiski paustos Tieslietu ministrijas apsvērumus, Noteikumu 4.1 punktā lietotais termins “operatora noteiktajā kārtībā un gadījumos” Noteikumu projektā netika ietverts.  Taču, ņemot vērā 2019.gada 31.maija saskaņošanas sanāksmē notikušās diskusijas, sadarbībā ar Regulatoru un ņemot vērā AS “Gaso” noteikto kārtību samazinātas slodzes pieteikšanai, ir izstrādāts jauns un atbilstošs regulējums, sadales sistēmas operatoram, vēlamās normas ietverot Projektā. | **AS “Gaso”**  Dabasgāzes slodzes pieteikšanas iespēja pastāv no 2019.gada 1.janvāra. Šobrīd slodzes pieteikšanas process un nosacījumi ir atrunāti tikai AS “Gaso” Valdē apstiprinātajā un tīmekļvietnē publicētajā Tarifu pielietošanas kārtībā. Izstrādātais regulējums efektīvi darbojās un tiek aktīvi izmantots no lietotāju puses. Saistībā ar slodzes pieteikšanu, pēc AS “Gaso” rīcībā esošās informācijas, sūdzības nav saņemtas.  Paredzētais Noteikumu 4.2 punkts ir svītrojams, bet 4.1 punktu nepieciešams izteikt AS “Gaso” piedāvātajā redakcijā. | 4.1 Lietotājam, kura gazificētais objekts aprīkots ar ikdienas uzskaites vietu, ir tiesības pieteikt sadales sistēmas operatoram zemāku slodzi par lietotāja gazificētajam objektam noteikto atļauto maksimālo slodzi (turpmāk – pieteiktā slodze), ja tiek ievēroti šādi nosacījumi:  4.11. Lietotāja gazificētā objekta komercuzskaites mēraparāts aprīkots ar sistēmu komercuzskaites mēraparāta operatīvo datu automatizētai attālinātai nolasīšanai (telemetrija);  4.1 2. Lietotāja gazificētā objekta atļautā maksimālā slodze ir lielāka par 65 m3/h;  4.13. pieteiktā slodze nav mazāka par 50% no gazificētajam objektam atļautās maksimālās slodzes un nav mazāka par 66 m3/h.  4.2 Pieteikumu zemākas atļautās slodzes izmantošanai lietotājs sadales sistēmas operatoram var iesniegt vienu reizi gadā līdz mēneša desmitajam datumam un pieteiktā slodze tiek piemērota ar nākamā mēneša pirmajam datumu līdz brīdim, kad lietotājs pieprasa atjaunot atļauto maksimālo slodzi. |
| 4. | **Noteikumu 82.2. apakšpunkts**  82.2. izstrādāt un savā tīmekļvietnē publicēt patēriņa standarta profilus, dabasgāzes uzskaites un komercuzskaites mēraparātu rādījumu paziņošanas kārtību un citu lietotājam paredzēto informāciju; | **AS “Gaso”**  Noteiktumu 82.2. apakšpunktā šobrīd ir dots deleģējums sadales sistēmas operatoram izstrādāt un savā tīmekļvietnē publicēt patēriņa standarta profilus un **sadales sistēmas pakalpojumu izmantošanas kārtību**, kurā noteiktas dabasgāzes apgādes sistēmas lietošanas prasības un dabasgāzes uzskaites un komercuzskaites mēraparātu rādījumu paziņošanas kārtība. Uz šī deleģējuma pamata sadales sistēmas operators ir izdevis kārtību, kurā noteikta ne vien rādījumu paziņošanas procedūra, bet noteiktas arī visiem lietotājiem saistošas dabasgāzes apgādes sistēmas lietošanas prasības, proti, sīkāk atrunāti Enerģētikas likumā, Noteikumos un citos tiesību aktos vispārīgi noteikti sistēmas lietošanas jautājumi. Ar Projektu paredzētās tiesības sadales sistēmas operatoram saistoši noteikt vienīgi dabasgāzes uzskaites un komercuzskaites mēraparātu rādījumu paziņošanas kārtību.  Ar ierosinātajiem precizējumiem ir nepamatoti un būtiski sašaurināts sadales sistēmas operatoram piešķirtais deleģējums un turpmāk sadales sistēmas operators savā kārtībā vairs nevarētu noteikt, piemēram, pieslēguma ierīkošanas kārtību, lai gan šī jautājuma regulēšana un saistoša rakstura noteikšana ir nepieciešama drošas dabasgāzes sistēmas lietošanas nodrošināšanai. Nedrīkst sašaurināt ar Noteikumu 82.2. apakšpunktu jau pašlaik sadales sistēmas operatoram noteiktās tiesības.  Noteikumu 82.2. apakšpunkts būtu jāizsaka šādā redakcijā:  “82.2. izstrādāt un savā tīmekļvietnē publicēt patēriņa standarta profilus, sadales sistēmas pakalpojumu izmantošanas kārtību, kurā noteiktas dabasgāzes apgādes sistēmas lietošanas prasības un dabasgāzes uzskaites un komercuzskaites mēraparātu rādījumu paziņošanas kārtība, kā arī citu lietotājiem paredzēto informāciju.”  **AS “Latvijas Gāze”**  Jāsaglabā šobrīd spēkā esošo Noteikumu 82.2.apakšpunkta redakciju, atstājot sadales sistēmas operatora tiesības izdot sadales sistēmas pakalpojumu izmantošanas kārtību, kurā noteiktas arī dabasgāzes apgādes sistēmas lietošanas prasības.  **LDDK**  Noteiktumu 82.2. apakšpunktā šobrīd ir dots deleģējums sadales sistēmas operatoram izstrādāt un savā tīmekļvietnē publicēt patēriņa standarta profilus un sadales sistēmas pakalpojumu izmantošanas kārtību, kurā noteiktas dabasgāzes apgādes sistēmas lietošanas prasības un dabasgāzes uzskaites un komercuzskaites mēraparātu rādījumu paziņošanas kārtība. Uz šī deleģējuma pamata sadales sistēmas operators ir izdevis kārtību, kurā noteikta ne vien rādījumu paziņošanas procedūra, bet noteiktas arī visiem lietotājiem saistošas dabasgāzes apgādes sistēmas lietošanas prasības, proti, sīkāk atrunāti Enerģētikas likumā, Noteikumos un citos tiesību aktos vispārīgi noteikti sistēmas lietošanas jautājumi. Ar Projektu paredzētās tiesības sadales sistēmas operatoram saistoši noteikt vienīgi dabasgāzes uzskaites un komercuzskaites mēraparātu rādījumu paziņošanas kārtību. Ar ierosinātajiem precizējumiem ir nepamatoti un būtiski sašaurināts sadales sistēmas operatoram piešķirtais deleģējums un turpmāk sadales sistēmas operators savā kārtībā vairs nevarētu noteikt, piemēram, pieslēguma ierīkošanas kārtību, lai gan šī jautājuma regulēšana un saistoša rakstura noteikšana ir nepieciešama drošas dabasgāzes sistēmas lietošanas nodrošināšanai.  Nedrīkst sašaurināt Noteikumu 82.2. apakšpunktā ietvertās sadales sistēmas operatoram noteiktās tiesības. | **Nav ņemts vērā**  Sadales sistēmas operators izstrādā lietotājam paredzētu sadales sistēmas pakalpojumu izmantošanas kārtību, kura sniedz lietotājam informāciju par sadales sistēmas lietošanu, komercuzskaites mēraparātu rādījumu paziņošanas kārtību.  Nav vēlama situācija, kur sadales sistēmas operatoram ar Noteikumiem tiktu pārdeleģēts noteikt kārtību, kura atbilstoši Enerģētikas likuma 107.panta septītajā daļā noteiktajam pilnvarojumam būtu jānosaka Ministru kabinetam. Noteikumos ietverto sadales sistēmas pakalpojumu izmantošanas kārtību, kura ietverta noteikumos ir iespējams precizēt vai papildināt, ja rodas tāda nepieciešamība. | **AS “Gaso”**  Pašlaik spēkā esošo minēto pilnvarojumu nevar uzskatīt par Ministru kabineta funkciju pārdeleģēšanu, jo izdodamais regulējums nodrošina praktiskai piemērošanai nepieciešamu regulējuma detalizācijas pakāpi, kas neveido pretrunas ar ārējo normatīvo regulējumu. Turklāt pilnvarojuma sašaurinājums izjauks pastāvošu kārtību un neizbēgami radīs pārpratumus sadales sistēmas saņemšanas procesos. Ievērojot minēto, uzskatām par nepieciešamu saglabāt Noteikumu 82.2.apakšpunktu pašreizējā redakcijā.  **AS “Latvijas Gāze”**  Sadales sistēmas operators neslēdz līgumu ar lietotāju, kurā varētu iekļaut visus nepieciešamos sadales sistēmas izmantošanas jautājumus, savukārt tiesību akti (likumi un Ministru kabineta noteikumi) ar sadales sistēmas pakalpojumu izmantošanu saistītos jautājumus nenoregulē pietiekamā detalizācijas pakāpē. Atsevišķu ar sadales sistēmas pakalpojumu izmantošanu saistītu jautājumu noregulēšana sadales sistēmas operatora izdotajā kārtībā ir atrisinājusi daudzus neskaidrus jautājumus dabasgāzes tirgus dalībniekiem pēc dabasgāzes tirgus atvēršanas, tādēļ regulējuma saglabāšana arī turpmāk nodrošinātu jau nodibinātās pozitīvās prakses ievērošanu. | 82.2. izstrādāt un savā tīmekļvietnē publicēt patēriņa standarta profilus, dabasgāzes uzskaites un komercuzskaites mēraparātu rādījumu paziņošanas kārtību un citu lietotājam paredzēto informāciju; |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 29.11.2018. izsludināts Valsts sekretāru sanāksmē (VSS-1210)  14.01.2019. nosūtīts elektroniskai saskaņošanai  22.01.2019. notikusi starpinstitūciju saskaņošanas sanāksme  15.03.2019. nosūtīts atkārtotai 5 darba dienu elektroniskai saskaņošanai  25.03.2019. saņemti visu saskaņošanas dalībnieku atzinumi  11.04.2019. nosūtīts atkārtotai 5 darba dienu elektroniskai saskaņošanai  18.04.2019. saņemti saskaņošanas dalībnieku atzinumi  24.05.2019. nosūtīts atkārtotai saskaņošanai kopā ar uzaicinājumu uz starpinstitūciju sanāksmi 31.05.2019.  31.05.2019. notikusi starpinstitūciju sanāksme.  10.07.2019. nosūtīts atkārtotai 5 darba dienu elektroniskai saskaņošanai  22.07.2019. saņemti visi saskaņošanas dalībnieku atzinumi |
| Saskaņošanas dalībnieki (visi iesaistītie) | Tieslietu ministrija, Finanšu ministrija, Latvijas Darba devēju konfederācija, Sabiedrisko pakalpojumu regulēšanas komisija, AS “Gaso”, AS “Latvijas Gāze”, Latvijas Brīvo arodbiedrību savienība. |
| Saskaņošanas dalībnieki izskatīja šādu ministriju (citu institūciju) iebildumus | AS “Gaso”, AS “Latvijas Gāze”, Latvijas Darba devēju konfederācija. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| 1 | 2 | | 3 | 4 | 5 |
| Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (paraksts) | |
| Ance Ansone | |
| (par projektu atbildīgās amatpersonas vārds un uzvārds) | |
| Enerģijas tirgus un infrastruktūras departamenta vecākā eksperte | |
| (amats) | |
| 67013001 | |
| (tālruņa un faksa numurs) | |
| Ance.Ansone@em.gov.lv | |
| (e-pasta adrese) | |
|  | |